Smilax (bille)

Smilax er en slekt av biller som hører til familien kortvinger (Staphylinidae).

Utseende 
Store (11-20 millimeter), kraftige, blanke, brunlige kortvinger. Kroppen er noe spoleformet og har oftest litt metallisk skinn, og kledt med utstående hår. Hodet er stort og rundet, betydelig bredere enn langt, med små fasettøyne som sitter foran på hodet. Kjevene er nokså lange, nesten så lange som resten av hodet. Antennene er forholdsvis korte, kortere enn hodets bredde. Pronotum er blankt, avrundet firkantet. Dekkvingene er jevnbrede, tett punkterte og hårete. Bakkroppen er kjegleformet.

Levevis 
Artene er knyttet til maur (de er myrmekofiler) og er knyttet til bladskjærermaur (Atta spp.).

Utbredelse 
Slekten er utbredt i den neotropiske økosonen, fra Mexico i nord til Argentina i sør.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger, Staphylininae Latreille, 1802
 Stammen Staphylinini Latreille, 1802
 Understammen Xanthopygina
 Slekten Smilax Laporte de Castelnau, 1835
 Smilax deneinephyto Chatzimanolis, 2016
 Smilax kuntzeni (Scheerpeltz, 1937)
 Smilax lynchi (Bruch, 1928)
 Smilax pilosa (Fabricius, 1787)

Referanser

Eksterne lenker 
 

Storkortvinger
Biller formelt beskrevet i 1835
Dyr formelt beskrevet av Francis de Laporte de Castelnau